ප්‍රදේශයට පැමිණෙන සංචාරකයන්ගේ ප‍්‍රමාණය ඉහළ නැංවීම සිය අමාත්‍යාංශයේ අරමුණ බවද චන්ද්‍රෙස්න මහතා කීවේය.වර්තමානයේ විදෙස් සංචාරකයින් වඩාත් රුචිකත්වයක් දක්වන කයිට් සර්ෆින් හෙවත් සරුංගල් ක්‍රීඩාවට උචිතම ප්‍රදේශය ලෙස කල්පිටිය හදුනාගෙන ඇති බවත්,දැනට කයිට් සර්ෆින් ක්‍රීඩාව සිදු කරන අරුගම්බේ සහ කල්පිටිය අතර සී ප්ලේන් ගුවන් ගමන් ආරම්භ කිරීම තුළින් සංචාරකයින්ට වඩාත් පහසුවෙන් එහා මෙහා ගමන් කළ හැකි බවද ඇමතිවරයා එහිදී ප්‍රකාශ කළේය.තවද සියලු පහසුකම් කල්පිටිය අර්ධද්වීපයට මේ වන විට ලැබී ඇති නිසා දෙස් විදෙස් ආයෝජකයින්ට පැමිණ සංචාරක ව්‍යාපාරයේ නිරත වන ලෙස ආරාධනය කරන බව පවසන ඒ මහතා එසේ සංචාරක ව්‍යාපාරයට අවතීර්ණ වන ආයෝජකයින්ට 50% ක ආධාරයක් ලබා දීම කෙරෙහිද රජයේ අවධානය යොමුවී ඇති බව අවධාරණය කළේය.